laion/Wikipedia-Exotic huggingface dataset:
חוק שירות הביטחון הפדרלי (רוסיה)

החוק הפדרלי מ-3 באפריל 1995 מספר 40 "אודות שירות הביטחון הפדרלי" הוא חוק פדרלי של הפדרציה הרוסית, שנכנס לתוקף ב-10 באפריל 1995 ומחליף את חוק הפדרציה הרוסית מ-8 ביולי 1992, "אודות הגופים פדרליים לביטחון המדינה", שהוצג על ידי צו המועצה העליונה של הפדרציה הרוסית. החוק החדש הסדיר את הקמתו של שירות הביטחון הפדרלי מתוך השירות הפדרלי למודיעין מסכל. בדצמבר 1993 נשיא רוסיה, בוריס ילצין, חתם על צו לפירוק משרד הביטחון של הפדרציה הרוסית והקמת השירות הפדרלי למודיעין מסכל. הגוף החדש כלל את כלל היחידות שפעלו במשרד הביטחון, למעט יחידות משמר הגבול שהפכו לגוף עצמאי בשם שירות הגבול הפדרלי – הפיקוד הראשי של משמרות הגבול של רוסיה. הצעת החוק אומצה על ידי צירי הדומה ב-22 בפברואר 1995. ב-3 באפריל 1995 חתם נשיא הפדרציה הרוסית בוריס ילצין על החוק הפדרלי אודות גופי שירות הביטחון הפדרלי של פדרציה הרוסית, שנכנס לתוקף ב-10 באפריל 1995. ביוני 2003 שונה החוק הפדרלי שנקרא "אודות גופי שירות הביטחון הפדרלי של פדרציה הרוסית", והוא נקרא מאז, החוק "אודות שירות הביטחון הפדרלי" במסגרתו הורחבו סמכויות הארגון, שכללו תפקידי מלחמה בטרור, מודיעין אותות וביטחון תקשורת, כאשר משמר הגבול הפך לחלק ממנו. החוק מכיל 6 פרקים ו-38 סעיפים. בהתאם לפרק השני לחוק הפדרלי, עיקר פעילותם של הגופים בשירות הביטחון הפדרלי היא: פעילויות סיכול ריגול; מלחמה בטרור; מלחמה בפשע מאורגן; פעילויות מודיעיניות; פעילויות שמירת גבולות; אבטחת מידע; הזכויות והחובות של שירות הביטחון הפדרלי של הפדרציה הרוסית נקבעות על פי סעיפים 12 ו-13 לחוק הפדרלי. בהתאם לחוק הפדרלי ולצו נשיא הפדרציה הרוסית מיום 23 ביוני 1995 מספר 633, החל מה 12- באפריל 1995, השירות הפדרלי למודיעין מסכל הפך לשירות הביטחון הפדרלי של הפדרציה הרוסית. כך השירות החדש למעשה אורגן מחדש מתוך השירות הקודם ולא היה גוף חדש שהוקם מאפס. 32 תיקונים בוצעו לחוק שעיקרן הוא הרחבת סמכויותיו של הארגון. "Закон Российской Федерации «О федеральных органах государственной безопасности»". "Постановление Верховного Совета Российской Федерации «О введении в действие Закона Российской Федерации "О федеральных органах государственной безопасности"»". Ведомости Съезда народных депутатов Российской Федерации и Верховного Совета Российской Федерации. "Федеральный закон «Об органах федеральной службы безопасности в Российской Федерации»". Собрание законодательства Российской Федерации. "Федеральный закон «О внесении изменений и дополнений в некоторые законодательные акты Российской Федерации, признании утратившими силу отдельных законодательных актов Российской Федерации, предоставлении отдельных гарантий сотрудникам органов внутренних дел, органов по контролю за оборотом наркотических средств и психотропных веществ и упраздняемых федеральных органов налоговой полиции в связи с осуществлением мер по совершенствованию государственного управления»". Федеральный закон от 3 апреля 1995 года № 40-ФЗ «О Федеральной службе безопасности».
שבט אל הוזייל

שבט אל הוזייל הוא שבט בדואי בנגב שנחלתו מזה דורות צפונית לבאר שבע, בסמוך לקיבוץ שובל, כיום בתחום העיר רהט. מקורו של השבט הבדואי אל הוזייל הוא ממטה תיהאה, אשר מוצאו מלב מדבר סיני, מאותו אזור הנקרא בערבית א-תיה, או בשמו המלא: תיה בני איסראיל, כלומר מדבר בני ישראל, הנקרא על שמו של עם ישראל אשר נדד במדבר זה בצאתו ממצרים. במטה זה כלולים 13 שבטים נוספים הנודדים בנגב, אשר הגדולים ביניהם הם: אבו קרינאת, אבו רוביעה ואבו רקיק. השבט כלל עד לפני התיישבות הקבע 17 משפחות ומנה כ-12,000 נפש. בעבר נדד השבט בנחלתו בנגב - מעט צפונית לבאר שבע בקרבת קיבוץ שובל, מקום שבו שוכנת חורבה של עיר קדומה בשם ביר זבאלה. בתחום הנחלה ישנו אגם מלאכותי קטן שבו נקווים מי הגשמים שנבנה לפני שנים אחדות על ידי ממשלת ישראל והמים נאגרים הודות לסכר שנבנה לאורך הערוץ היורד מהרי חברון ומתחבר אל נחל גרר הקרוב. לשבט יש בלעדיות על אזור המקנה, כלומר רק לבעלים מותר לחנות, לרעות או להשתמש במי המעיינות, אך השבט בא לידי הסכמי שותפות עם מספר שבטים קרובים לגבי השימוש בשטח. שבט אל הוזייל הוא שבט נודד למחצה, כלומר נשאר בנחלתו זמן ממושך יחסית. עד לפני קום מדינת ישראל חיו אנשי השבט בחופשיות על פי המסורת הבדואית, נדדו במדבר ופעלו על פי כל מנהגיהם. הם עסקו בעיקר בגידול גמלים וצאן, אך גם מעט בחקלאות עד כמה שהתאפשר במדבר - אזורם עשוי בעיקר אדמת לס וכמות המשקעים הממוצעת היא 200 מ"מ לשנה. הם זרעו בעיקר שעורה ודורה, וכן גידלו טבק פשוט לצרכיהם. עם קום המדינה הוסב השלטון במקום לפיקוחו של הממשל הצבאי באזור ומשטרת באר שבע, ואלו הורו על הגבלת שטח הנדידה של השבטים הבדואים. עם זאת ניתנה לבדואים אוטונומיה מסוימת - לשבטי הבדואים בנגב ניתן בית דין משלו אשר ידון בענייניו הפנימיים ללא התערבות של הממשלה. בבית דין ישבו 9 מראשי השבטים הגדולים המוכרים על ידי המדינה. לבית הדין הבדואי ניתנה הסמכות להטיל עונש של קנס עד 5000 ₪ ומאסר עד לחצי שנה. בעקבות צמצום אזורי הנדידה ועקב כך צמצום חלקות המרעה והחקלאות השתנה אורח החיים של הבדואים. אט אט גם הוכנסו בנחלת שבט אל הוזייל מרכז עם חנויות לצרכיהם, בית ספר לילדים, מרכז רפואי ואף ניתנה הכשרה על ידי הממשלה להוראה וטיפול בחולים. כמו כן הוחדרו לחייהם שיטות מיכון בחקלאות והחלו לקום בנחלה בתי אבן קבועים במקום האוהלים המסורתיים. אספקת השירותים ובניית התשתית ביישובי הקבע - חינוך, בריאות, כבישים, מים ועוד - שימשו אף הם תמריץ למשיכת האוכלוסייה הבדווית ליישובים אלה. בשנת 1972 השתכנעו ראשי השבט לנסות את חיי הקבע ביישוב בדואי חדש שנקרא רהט. רהט הוקמה על שטח הנחלה של שבט אל הוזייל. במהלך השנים, עם התפתחות העיר, הצטרפו אליה משפחות בדואיות נוספות משבטים שונים ברחבי הנגב, ונכון לשנת 2021 מונה העיר רהט כ-76,000 תושבים. יש הטוענים, שבני שבט אל-הוזייל היו בעבר יהודים, והם נאלצו להתאסלם לאחר הכיבוש המוסלמי. סלמאן אל הוזייל מפגש ברהט בין רבני הסנהדרין ושבט אל-הוזייל הבדואי, באתר סרטון מתוך ערוץ 1 בערבית, רוב הסרטון בערבית. עברית ב 1:45, ‏13.10.09
מריה ירמצ'וק

מריה נזריבנה ירמצ'וק (באוקראינית: Марія Назарівна Яремчук; נולדה ב-2 במרץ 1993) היא זמרת אוקראינית, אשר ייצגה את אוקראינה באירוויזיון 2014 שנערך בקופנהגן, דנמרק. ירמצ'וק נולדה בצ'רנוביץ, אוקראינה, והיא בתו של המוזיקאי נצריה ירמצ'וק. אביה של ירמצ'וק נפטר מסרטן הקיבה כשהייתה בת שנתיים. לירמצ'וק יש אחות למחצה, אשר בוגרת ממנה והיא מנישואיה הראשונים של אמה ושני אחים מצד אביה, דמיטרו ונצריה. ירמצ'וק השתתפה בתוכנית הטלוויזיה המקומית Holos Krayiny, היא הגיעה לגמר וסיימה במקום הרביעי. בשנת 2012 ייצגה את אוקראינה בתחרות הבינלאומית לזמרים צעירים "הגל החדש 2012", שם הגיעה למקום השלישי. בעקבות הופעתה בתחרות, ירמצ'וק קיבלה חסות על ידי רינאט אחמטוב, אחמטוב נחשב לבן אדם העשיר ביותר באוקראינה. מריה השתתפה גם ב-Evrobachennya 2013 - Natsionalyni vidbir, הגמר הלאומי המשמש למציאת נציג אוקראינה בתחרות האירוויזיון, מריה לא נבחרה לאחר שסיימה בגמר במקום החמישי עם השיר "Imagine". ב-21 בדצמבר 2013, ירמצ'וק נבחרה לייצג את אוקראינה באירוויזיון 2014 עם השיר "טיק-טוק". ב־6 במאי 2014 נערך חצי הגמר הראשון של אירוויזיון בו השתתפה מריה והיא העפילה לגמר הגדול כאשר סיימה במקום ה-5 מתוך 16 מדינות משתתפות. בגמר הגדול ירמצ'וק הופיעה ראשונה בסדר השירים, היא סיימה במקום ה-6 מתוך 26 מדינות, עם 113 נקודות. בשנת 2023 הופיעה מריה יארמצ'וק, כאורחת מוזמנת, באירוויזיון בליברפול. יחד עם OTOY ומשתתפת האירוויזיון לילדים 2022, זלטה דז'יונקה, היא ביצעה את השירים: "משפחה", "גן דובדבנים מסביב לבית" ו"שצ'דריק". ירמצ'וק מגדירה עצמה כאדם א-פוליטי, אך בדצמבר 2013 הצהירה שהיא תומכת במפלגת האזורים. מדיה וקבצים בנושא מריה ירמצ'וק בוויקישיתוף מריה ירמצ'וק, ברשת החברתית פייסבוק מריה ירמצ'וק, ברשת החברתית אקס (טוויטר) מריה ירמצ'וק, ברשת החברתית אינסטגרם מריה ירמצ'וק, סרטונים בערוץ היוטיוב מריה ירמצ'וק, במסד הנתונים הקולנועיים IMDb (באנגלית) מריה ירמצ'וק, במסד הנתונים הקולנועיים KinoPoisk (ברוסית) מריה ירמצ'וק, באתר ספוטיפיי מריה ירמצ'וק, באתר Last.fm (באנגלית) מריה ירמצ'וק, באתר AllMusic (באנגלית) מריה ירמצ'וק, באתר MusicBrainz (באנגלית) מריה ירמצ'וק, באתר Discogs (באנגלית) מריה ירמצ'וק, באתר Genius Мария Яремчук съездила на «Новую волну» на деньги Ахметова, glavcom.ua (באוקראינית) Maria Yaremchuk to represent Ukraine at Eurovision Song Contest 2014, Interfax-Ukraine (באנגלית) Eurovision Ukraine: Maria Yaremchuk to Copenhagen! -, web.archive.org, ‏24 בדצמבר 2013 Плакав весь зал: донька Назарія Яремчука зірвала овації на сцені Євробачення-2023, myukraine.in.ua, ‏2023-05-12 (באוקראינית) Марія Яремчук пояснила, що підтримує регіоналів, бо дуже молода й аполітична, 24 Канал (באוקראינית) Мария Яремчук вызвалась поддержать политическую партию, ТСН.ua, ‏21 באוגוסט 2012 (ברוסית)
משירי שלום חנוך

משירי שלום חנוך הוא אלבום אוסף של הזמר שלום חנוך שיצא בשנת 1995. האלבום מאגד שירים של חנוך מהשנים 1969–1976 בביצועים המקוריים של הזמרים (מלבד עצמו): אריק איינשטיין, ג'וזי כץ, אושיק לוי ופופיק ארנון. כל השירים נכתבו והולחנו על ידי שלום חנוך (למעט היכן שמצוין אחרת).
מערת אורנוס דה לה פניה

מערת אורנוס דה לה פניה (בספרדית: Cueva de Hornos de la Peña) היא אתר ארכאולוגי במועצה העירונית סן פליסס דה בואלנה (ספ') בקהילה האוטונומית קנטבריה בצפון ספרד. המערה הייתה בשימוש מהתקופה הפלאוליתית התיכונה ועד התקופה הנאוליתית, במשך יותר מ-30,000 שנים. ביולי 2008 היא נכללה באתר המורשת העולמית "מערת אלטאמירה ואמנות המערות בתקופת האבן המוקדמת בצפון ספרד" של ארגון אונסק"ו. המערה נתגלתה ב-1903 על ידי הארכאולוג ארמיליו אלקלדה דל ריו (Hermilio Alcalde del Río, 1947–1866). במהלך החפירות ארכאולוגיות נחשף רצף סטרטיגרפי ארוך שכולל את התקופות של התרבויות המוסטרית, האוריניאקית, הסולוטרנית והמגדלנית. במהלך מלחמת האזרחים בספרד (1936–1939) שימשה המערה כמקלט, מה שגרם להרס חלקי של תוצאות החפירות הראשונות. נכון ל-2020, הכניסה אליה חסומה בקיר אבן ודלתות מתכת להגנה על המונומנטים הפלאוליתיים בפנים. בתקופה הפלאוליתית, המערה הייתה מאוכלסת תחילה על ידי ניאנדרטלים, ולאחר מכן על ידי הומו ספיינס. בחפירות נחשפו כלי אבן ועצמות בעלי חיים. קירות המערה מכוסים בגילופי סלע, המתארים סוסים, ביזון, יעל ושור הבר, וכן דמות כלאיים של אדם ובעל חיים עם זנב ארוך ויד מורמת. על פי החוקרים, נוצרו התחריטים בשני שלבים המתוארכים בין 18 ל-13 אלף שנים. הציור היחיד שנמצא במערה, עשוי בצבע שחור, מראה סוס. הייחודיות של המערה הוא במה שאין בה ונפוץ במערות הפלאוליתיות האחרות של קנטבריה, איילים וסימנים מופשטים של קווים ונקודות. מדיה וקבצים בנושא מערת אורנוס דה לה פניה בוויקישיתוף אתר האינטרנט הרשמי של מערת אורנוס דה לה פניה Hornos de la Peña cave – אתר המערות של קנטבריה HORNOS DE LA PEÑA CAVE אתר Prehistoric Rock Art Trails HORNOS DE LA PEÑA CAVE(הקישור אינו פעיל) מאתר התיירות הרשמי של ספרד Hornos de la Peña
Trippin' on Us

Trippin' on Us הוא סינגל שהוקלט על ידי הזמרת-יוצרת הקנדית לינדזי אל. השיר יצא לאור ב-5 בנובמבר 2013, על ידי חברת התקליטים סטוני קריק, כסינגל שלא מתוך אלבום וכסינגל הבכורה של אל. הווידאו קליפ הרשמי של השיר בוים על ידי רומן וייט. השיר הגיע למקום ה-14 במצעד שירי הקאנטרי. השיר נכתב על ידי לינדזי אל, ויקי מקגי ודייוויד פנינג והופק על ידי ניו וייס אנטרטיינמנט. בשנת 2007, הוציאה אל את אלבום הבכורה הלא מסחרי הראשון שלה Consider This, ממנו לא יצאו סינגלים ושנתיים לאחר מכן אלבום לא מסחרי נוסף Alone, שגם ממנו לא יצאו סינגלים. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מחצי מיליון השמעות. הביקורות שהופנו כלפי השיר היו חיוביות. באתר מוזיקת הקאנטרי Taste of Country כתבו שהקליפ שלו גורם "לאהבה אמיתית להיראות די מושכת", תוך שהוא סוקר שם בצורה חיובית ומקיפה. ב-Digital Journal סקרו את השיר גם כן, והשוו את קולה של אל לקולה של מירנדה למברט. ב-Calgary Herald סוקר השיר באופן מקיף, תוך שנטען שם כי "לינדזי אל (באמצעות השיר) מצאה לעצמה ליגה משלה". סרטון השיר "Trippin' on Us" באתר יוטיוב Trippin’ On Us - Lindsay Ell | Songs, Reviews, Credits | AllMusic (באנגלית אמריקאית), נבדק ב-2020-07-04 Lindsay Ell - Trippin' On Us - YouTube, www.youtube.com Lindsay Ell, Billboard Lindsay Ell – Trippin' On Us (באנגלית), נבדק ב-2020-07-04 Consider This - Lindsay Ell | Release Credits, AllMusic (באנגלית) "Lindsay Ell > Alone". iHeartRadio. Retrieved 10 July 2017., www.iheart.com Trippin' On Us, נבדק ב-2020-07-04 Christina Vinson, Lindsay Ell Is High on Love in 'Trippin' on Us' Music Video, Taste of Country (באנגלית) Review: Country singer Lindsay Ell rocks on 'Trippin' On Us' (Includes first-hand account), www.digitaljournal.com, ‏2014-02-13 Mike Bell, Calgary country singer Lindsay Ell ready for the big leagues, www.calgaryherald.com (באנגלית)
אביבה

אביבה (באנגלית: Aviva) היא חברת ביטוח בריטית רב לאומית אשר בסיסה בלונדון שבאנגליה. יש לה כ-33 מיליון לקוחות בכ-16 מדינות,שווי החברה. נכון למאי 2022 עומד על 15.6 מיליארד ליש"ט. בממלכה המאוחדת, אביבה היא המבטחת הכללית הגדולה ביותר, והיא החברה המובילה בביטוחי חיים ופנסיות. המותג "Aviva" הוא פלינדרום על המונח הלטיני "viva" - לחיות/חיים. אביבה מתמקדת גם בשווקים באירופה ובאסיה, ובמיוחד בשווקים הצומחים בסין, ודרום-מזרח אסיה. אביבה היא גם המבטחת הכללית השנייה בגודלה בקנדה. אביבה נסחרת בבורסה לניירות ערך בלונדון, ומנייתה נכללת במדד FTSE 100. מדיה וקבצים בנושא אביבה בוויקישיתוף אתר האינטרנט הרשמי של אביבה (באנגלית) אתר האינטרנט הרשמי של אביבה (באנגלית) אביבה, ברשת החברתית פייסבוק אביבה, ברשת החברתית אקס (טוויטר) אביבה, ברשת החברתית אינסטגרם "Infographic" (PDF). Aviva. אורכב מ-המקור (PDF) ב-16 באפריל 2015. נבדק ב-15 באפריל 2015. {{cite web}}: (עזרה)
מיי גיבס

מיי גיבס (באנגלית: Cecilia May Gibbs;‏ 17 בינואר 1877 – 27 בנובמבר 1969) הייתה סופרת אוסטרלית, התקבלה למסדר האימפריה הבריטית. מיי גיבס נולדה בקנט למשפחת אומנים. המשפחה תכננה לעבור לאוסטרליה. ביוני 1881 הם רכשו חווה בדרום אוסטרליה. בשנת 1885 הם עברו לאוסטרליה המערבית ובשנת 1887 התיישבו בפרת. בין השנים 1890–1913, מיי גיבס נסעה מספר פעמים אנגליה להמשך הלימודים. היא התקבלה לעבודה כמאיירת ספרים ובשנת 1912 פרסמה את ספרה הראשון. בשנת 1913 מיי גיבס חזרה לאוסטרליה והחלה את עבודתה כמאיירת בירחון לאופנה. היא הייתה מתגוררת בסידני. בשנת 1919 היא התחתנה עם סוכן מכירות שהכירה אותו בפרת. בשנת 1918 מיי גיבס כתבה ספר "הרפתקאותיהם המופלאות של ספלולון וכרבולון" שתורגם למספר שפות כולל עברית. מיי גיבס המשיכה את הקריירה בכתיבת ספרי ילידם וכמאיירית של ספרי ילדים. היא נפטרה בשנת 1969. מדיה וקבצים בנושא מיי גיבס בוויקישיתוף אתר האינטרנט הרשמי של מיי גיבס קורות חיים ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
By the Way (שיר של לינדזי אל)

By the Way (בעברית: דרך אגב) הוא סינגל שהוקלט על ידי הזמרת-יוצרת הקנדית לינדזי אל. השיר יצא לאור ב-1 באוקטובר 2015, על ידי חברת התקליטים סטוני קריק, כסינגל שלא מתוך אלבום וכסינגל הרביעי של אל. השיר הגיע למקום ה-14 במצעד שירי הקאנטרי. השיר נכתב על ידי לינדזי אל, בארי דין ולוק ליירד והופק על ידי בן גלובר. בשנת 2007, הוציאה אל את אלבום הבכורה הלא מסחרי הראשון שלה Consider This, ממנו לא יצאו סינגלים ושנתיים לאחר מכן אלבום לא מסחרי נוסף Alone, שגם ממנו לא יצאו סינגלים. בהמשך, הוציאה את סינגל הבכורה שלה "Trippin' on Us". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.7 השמעות. הביקורות שהופנו כלפי השיר היו חיוביות. באתר מוזיקת הקאנטרי Taste of Country תוך שכתבו כי אל תקיים הופעה במטרה לקדם את הסינגל ובמטרה לאסוף כספים שייתרמו לבית החולים לילדים במונרו קארל ג'וניור בוונדרבילט. כמו כן, תואר "By the Way" כ"שיר מתוק יותר ביחס לשיריה האחרים". סרטון השיר "By the Way" באתר יוטיוב Wes Langeler·Country Music·October 2, 2015, Lindsay Ell Leaves Her Ex In The Dirt With Brand New Single ‘By The Way’, Whiskey Riff (באנגלית) (ארכיון) Official Tickets and Your Source for Live Entertainment | AXS.com, www.axs.com (באנגלית) Lindsay Ell, Billboard Lindsay Ell – By The Way (באנגלית), נבדק ב-2020-07-04 Consider This - Lindsay Ell | Release Credits, AllMusic (באנגלית) "Lindsay Ell > Alone". iHeartRadio. Retrieved 10 July 2017., www.iheart.com Trippin’ On Us - Lindsay Ell | Songs, Reviews, Credits | AllMusic (באנגלית אמריקאית), נבדק ב-2020-07-04 By The Way, נבדק ב-2020-07-04 Laura Hostelley, Lindsay Ell Hits the Streets to Celebrate New Single, Taste of Country (באנגלית)
Waiting on You

Waiting on You (בעברית: מחכה לך) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן השלישי שלה, The Project. השיר יצא לאור ב-29 במאי 2017, על ידי חברת התקליטים סטוני קריק, כסינגל הראשון והפותח מתוך האלבום. השיר הגיע למקום הרביעי במצעד שירי הקאנטרי. השיר נכתב על ידי לינדזי אל, אדם המבריק ואנדרו דה רוברטס והופק על ידי כריסטיאן בוש. בשנת 2017, הוציאה אל את המיני-אלבום הראשון שלה Worth the Wait, תוך שהשיר הזה יצא כסינגל הראשון והיחיד מתוכו. בהמשך, הוציאה את The Project, שגם מתוכו יצא כסינגל הראשון. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.4 השמעות. השיר זכה להצלחה רבה בקנדה, כאשר הגיע למקום הרביעי במצעד שירי הקאנטרי של המדינה, תוך שהיה לשירה הראשון של אל שנכנס לחמישייה הפותחת במצעד. שנה לפני כן, הוציאה את "All Alright", שהצליח להיכנס לעשירייה הפותחת במצעד, אך לא לחמישייה הפותחת. במצעד הקאנטרי איירפליי של בילבורד הגיע השיר למקום ה-42 בלבד. סרטון השיר "Waiting on You" באתר יוטיוב לינדזי אל, אדם המבריק, אנדרו דה רוברטס Billy Dukes, ToC Critic's Pick: Lindsay Ell, 'Waiting on You' [Listen], Taste of Country (באנגלית) Future Releases for Country Radio Stations | New Music Artist Free Song | AllAccess.com, web.archive.org, ‏2017-05-04 Lindsay Ell, Billboard Lindsay Ell – Waiting on You (באנגלית), נבדק ב-2020-07-04 Worth the Wait, נבדק ב-2020-07-04 The Project, נבדק ב-2020-07-04 Waiting On You, נבדק ב-2020-07-04
What Happens in a Small Town

What Happens in a Small Town (בעברית: מה שקורה בעיר קטנה) הוא סינגל שהוקלט על ידי זמר הקאנטרי ברנטלי גילברט, ביחד עם הזמרת-יוצרת הקנדית לינדזי אל, מתוך אלבום האולפן החמישי שלו, Fire & Brimstone. השיר יצא לאור ב-14 בינואר 2019, על ידי חברת התקליטים ולורי מיוזיק גרופ, כסינגל הראשון והפותח מתוך האלבום. השיר הגיע למקום הראשון במצעד הקאנטרי איירפליי. השיר נכתב על ידי ברנטלי גילברט, רט אקינס, ברוק בריהיל וג'וש דאן והופק על ידי דן האף. לאחר שאל הוציאה את הסינגל אחרון "Champagne", מתוך אלבום האולפן השלישי שלה The Project, הוחלט כי היא וברנטלי גילברט יקליטו יחד את השיר "What Happens in a Small Town". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33 מיליון השמעות. השיר זכה להצלחה רבה בארצות הברית, כאשר הגיע למקום הרביעי במצעד הקאנטרי איירפליי של המדינה, תוך שהפך לאחד מהשירים המצליחים ביותר של השניים במצעד. במצעד סוף השנה שהתפרסם בסוף שנת 2019, דורג השיר במקום השלישי והפך לאחד משירי הקאנטרי המצליחים ביותר במדינה באותה השנה. בנוסף לכך, דורג השיר גם ברשימת סוף השנה של מצעד שירי הקאנטרי. סרטון השיר "What Happens in a Small Town" באתר יוטיוב ברנטלי גילברט, רט אקינס, ברוק בריהיל, ג'וש דאן Carena Liptak, Story Behind the Song: Brantley Gilbert and Lindsay Ell, 'What Happens in a Small Town', The Boot (באנגלית) Brantley Gilbert, Billboard Brantley Gilbert (Ft. Lindsay Ell) – What Happens in a Small Town (באנגלית), נבדק ב-2020-07-04 What Happens In A Small Town, נבדק ב-2020-07-04 Country Airplay Songs - Year-End, Billboard Hot Country Songs - Year-End, Billboard
I Don't Love You

I Don't Love You (בעברית: אני לא אוהבת אותך) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן החמישי שלה, Heart Theory. השיר יצא לאור ב-8 בנובמבר 2019, על ידי חברת התקליטים סטוני קריק, כסינגל הראשון והפותח מתוך האלבום. השיר הגיע למקום השישי במצעד שירי הקאנטרי. הקונספט של האלבום, עוקב אחרי תורת הלב, תוך שאותה התורה בוחנת את שבעת שלבי הצער: הלם, הכחשה, כעס, מיקוח, דיכאון, בחינה וקבלה. השיר נכלל בשלב השני, בו מתחילה ההכחשה. מרבית בני האדם משתמשים במנגנון ההכחשה באופן שגרתי, מתוך ניסיון למסך את החלקים הקשים יותר של מציאות היומיום - פנימית או חיצונית. מכאן, ניתן לראות כי לאחר שאל הוכתה (השלב הראשון), היא נכנסת לשלב ההכחשה, כאילו שהדבר לא קרה. בשלב זה, נכללים שני השירים "How Good" (בעברית: "כמה טוב") ן-"I Don't Love You" (בעברית: "אני לא אוהבת אותך") שמצד אחד מדברים, על כמה "טוב" לאל במערכת היחסים ומנגד, מדברים על כך שהיא לא אוהבת את בן הזוג שלה יותר. השיר זכה להצלחה רבה בקנדה, כאשר הגיע למקום השישי במצעד שירי הקאנטרי של המדינה, תוך שהיה לשירה הרביעי של אל שנכנס לעשירייה הפותחת במצעד. במצעד הקאנטרי איירפליי של בילבורד זכה להצלחה פחותה כאשר הגיע למקום ה-48 בלבד. כדי לעזור בקידום השיר, שלחה אותו אל לרדיו קאנטרי, על מנת שיקבל השמעות נוספות שיובילו להצלחה נוספת במצעדים. סרטון השיר "I Don't Love You" באתר יוטיוב Carena Liptak, LISTEN: Lindsay Ell Readies Searing New Breakup Ballad, 'I Don't Love You', The Boot (באנגלית) Jon Freeman, Jon Freeman, Lindsay Ell Details New Album, 'Heart Theory', Rolling Stone, ‏2020-06-25 (באנגלית) Lindsay Ell, Billboard Taylor, Blake (November 8, 2019). "Lindsay Ell Releases Heartfelt New Song 'I Don't Love You'". iHeartRadio. Retrieved January 22, 2020., www.iheart.com Lindsay Ell - I Don't Love You, Daily Play MPE®, ‏2019-11-11 (באנגלית)
General Health Questionnaire

General Health Questionnaire (GHQ) - השאלון לבדיקת הבריאות כללית הוא כלי סריקה פסיכומטרי, המשמש לזיהוי ההפרעות הפסיכיאטריות השכיחות - בעיקר ההפרעות הפסיכיאטריות הקלות באוכלוסייה הכללית, במטופלים באופן אמבולטורי או במרפאות ומחלקות לא פסיכיאטריות. הוא היה אחד מכלי הסריקה הראשונים בשרותי הרפואה והכירורגיה. השאלון הומצא על ידי הפסיכיאטר והפסיכולוג דייוויד גולדברג בלונדון ופורסם לראשונה כמונוגרפיה בשנת 1972. בשנת 1979 פורסם על ידי גולברג ומחברים אחרים בPsychological Medicine בגרסה מדורגת. מאז הנהגתו בשנת 1974 הפך GHQ לאחר מהשאלונים העיקריים בדיווח עצמי המודדים את הפתולוגיה הלא פסיכוטית בקהילה והרפואה הכללית. המבחן הוא מדד לתחלואה ולא לתסמונת או הפרעה פסיכיאטרית ספציפית. הוא מזהה מצבים מתחת לסף, הפרעות במצב הרוח, וירידה ברווחת החיים. במקור הוא כלל 60 שאלות, וכיום קיימות גרסאות בעלות 30, 28, 20 ו-12 שאלות. השאלון תורגם לשפות רבות, לרבות בעברית. מכיוון שהמבחון עלול לזהות מדי אנשים מעבר לאלו הסובלים מתחלואה נפשית פותחו בעקבותיו כלים חדשים, כשאחדים מהם משמשים לסקירה טלפונית לפני הגעת המטופל לרופא או לבית החולים, למשל SDDS - Symptom Driven Driagnostic Scale או בגרסתו הממוחשבת CATI. , James J.Strain Consultation-Liaison Psychiatry - Screenings - in Kaplan &Sadock's Comprehensive Textbook, 7th Edition vol.2 of Psychiatry Lippincott Williams Wilkins, Philadelphia 2000 p.1878 תזאורוס - האוניברסיטה העברית - המרכז לנתונים גרונטולוגיים בישראל IGDC 2017 2015 Andrew M. Colman - Oxford Dictionary of Psychology
קופרופיליה

קופרופיליה (מיוונית: kópros - צואה, philía - אוהב) היא פאראפיליה המערבת עוררות והנאה מינית הקשורה בצואה: ריח, טעם או מראה הצואה או עצם הפעילות של עשיית הצרכים. המדריך לאבחון וסטטיסטיקה של הפרעות נפשיות מסווג את הפרפיליה תחת פרפיליות שאינן מוגדרות אחרת (NOS - Not Otherwise Specified) ואינו מגדיר קריטריונים לאבחנה מעבר להגדרה הכללית של פאראפיליה, המגדירה אבחנה כאשר ההתנהגות, הדחפים המיניים או הפנטזיות גורמות למצוקה או הפרעה משמעותית לתפקוד. ככל הנראה לא מדובר בפרפיליה נפוצה. לפי תאוריית ההתפתחות הפסיכו-סקסואלית של פרויד, השלב האנאלי מערב התמקדות בפי-הטבעת ובעשיית צרכים, והילד מפיק הנאה מכך. תומכי התיאוריה מצביעים על קשר בין קיבעון של הקונפליקט להפרעה. בעבר ההפרעה נחשבה בעיני מומחים כקשורה באופן בלעדי להומוסקסואליות, אך התפתחות מחקרים כמו מחקריו של אלפרד קינסי הראתה כי לא מדובר בפרפיליה האופיינית רק להומוסקסואלים. ככל הנראה לא קיים קשר בין קופרופיליה לבין העדפה מינית. סנצ'ז המלוכלך מדיה וקבצים בנושא קופרופיליה בוויקישיתוף ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
Crave (אלבום של קייזה)

Crave (בעברית: להשתוקק) הוא אלבום האולפן השני של הזמרת-יוצרת הקנדית קייזה. האלבום יצא לאור ב-14 באוגוסט 2020, על ידי חברת התקליטים איילנד רקורדס. מתוך האלבום יצאו ארבעה סינגלים. מידע על האלבום Crave באתר MusicBrainz מידע על האלבום Crave באתר AllMusic בובי לאב, אמרי טיילור, אלקטרו, כריס מלינצ'ק Kiesza by Crave, Genius (באנגלית) Crave, נבדק ב-2020-06-13
ספר החוק (תלמה)

ספר החוק (באנגלית: The Book of the Law, or Liber AL vel Legis) הוא ספר היסוד של הפילוסופיה הדתית תלמה. על פי טענתו של קראולי, הספר נכתב במהלך שלושה ימים באפריל 1904, בקהיר. כמו כן, לפי טענתו של קראולי, ישות בשם אייוואס (אנ') דיברה אליו באמצעות תקשור והכתיבה לו את תוכן הספר. ספר החוק יצא במספר רב של מהדורות, וביניהן: 1925: מהדורה שיצאה לאור בתוניס, הודפסו רק 11 עותקים. 1938: מהדורה שיצאה לאור בלונדון. 1942: מהדורה שיצאה לאור בארצות הברית. מאי 1987. אפריל 1992. מרץ 2004: שתי מהדורות, אחת מהן מהדורה מוגבלת שהודפסו ממנה רק 418 עותקים. הספר תורגם לעברית על ידי חנה גולדשמיט, ויצא לאור בשנת 2001 על ידי הוצאת אסטרולוג. ספר השקרים מדיה וקבצים בנושא ספר החוק בוויקישיתוף ספר החוק לקריאה (אנגלית) Part 2: The Equinox link to the code killer, The many faces of the ZODIAC, ‏2012-09-15 (באנגלית) milog liquisearch, www.liquisearch.com "I have not yet begun to fight!", cleowaller.blogspot.com (באנגלית) the book of the law, www.amazon.com The Book of the Law, Academic Dictionaries and Encyclopedias (באנגלית) 100th Anniversary edition, www.amazon.com ספר החוק - ספר היסוד של המגיה במאה ה - אליסטר קראולי